b'\n_START_ARTICLE_\nDipsy Selolwane\n_START_PARAGRAPH_\nDiphetogo "Dipsy" Selolwane (s. 27. tammikuuta 1978 Gaborone, Botswana) on botswanalainen jalkapalloilija, joka edustaa etel\xc3\xa4afrikkalaista Ajax Cape Townia numerolla 29. Dipsy on pelannut nykyisess\xc3\xa4 seurassaan 11 ottelua ja tehnyt niiss\xc3\xa4 kaksi maalia._NEWLINE_Dipsy aloitti uransa Gaborone Unitedissa vuonna 1997 ja pelasi seurassa vuoteen 2000 saakka. Unitedin j\xc3\xa4lkeen h\xc3\xa4n liittyi Saint Louis Universityyn ja pelasi siell\xc3\xa4 vuoden, kunnes h\xc3\xa4n liittyi tanskalaiseen Vejle Boldklubiin. Sen j\xc3\xa4lkeen h\xc3\xa4n pelasi kahdessa yhdysvaltalaisessa joukkueessa. Parin vuoden j\xc3\xa4lkeen h\xc3\xa4n palasi kotimaanosaansa ja edusti etel\xc3\xa4afrikkalaisia Santos Football Clubia ja Jomo Cosmosia kunnes siirtyi nykyiseen seuraansa._NEWLINE_H\xc3\xa4n on edustanut Botswanan maajoukkuetta vuodesta 1999 l\xc3\xa4htien ja on tehnyt joukkueessa 11 maalia 34 ottelussa.'